Дискусия на тема "Positive and negative aspects of tourist industry in Bulgaria" в 54.СУ“Св.Иван Рилски“, гр. София

В 54.СУ“Св.Иван Рилски“, гр. София, на 6.04.2017 г. се състоя дискусия на тема "Positive and negative aspects of tourist industry in Bulgaria" и беше реализирана на английски език. В нея взеха участие ученици от десетите класове, които бяха разделени на два отбора от 4.ученици. Учениците от 10.а клас Анна-Мария, Бояна, Вероника и Кристиян дадоха определение на понятието туризъм, обясниха ролята на туристическия бизнес като част от икономиката на страната, както и ролята на туристическите агенции и услугите, които те предлагат. Те също представиха положителните аспекти на морските и планински курорти. Представителите на 10.б клас- Александър, Алекс, Стефан и Питър, посочиха като недостатъци презастрояването на курортите, което води до унищожаване на плажната ивица, изсичане на горите и замърсяване на околната среда. Те сравниха обслужването в нашите курорти и това в другите страни, като отбелязаха като основен недостатък необходимостта от допълнително заплащане на услуги, които по правило би трябвало да присъстват в ол инклузив офертите. В края на дискусията се обобщиха проблемите пред туризма в България и се предложиха варианти за тяхното разрешаване, за да може страната да привлича повече туристи в бъдеще. Преподавателят по английски език – г-жа Радост Гюзелева – Дюлгерова подкрепяше и двата екипа. Учениците от гимназиален етап бяха част от една разгорещена дискусия и се обединиха около идеята, че България може да привлича повече и по-платежоспособни туристи.